 Joel 1  Nke a bụ okwu Jehova nke ruru Joel nwa Petuel ntị:Nụrụnụ ihe a, unu ndị okenye, ṅaakwanụ ntị, unu niile ndị bi nala a. Nke a ò meela nụbọchị unu, ma ọ bụ ọbụna nụbọchị nna nna unu hà?Kọọrọnụ ya ụmụ unu, ụmụ unu akọọrọ ya ụmụ ha, ụmụ ha akọọkwara ya ọgbọ na-eso nke ha.Igurube eriwo ihe egú rifọrọ; igurube na-arị arị, bụ ndị na-enweghị nku, eriwokwa ihe igurube rifọrọ; ọchịcha eriwokwa ihe igurube na-arị arị, bụ ndị na-enweghị nku, rifọrọ.Tetanụ, unu ndị aṅụrụma, kwaanụ ákwá; tiekwanụ mkpu ákwá, unu niile ndị na-aṅụ mmanya, nihi mmanya dị ụtọ, nihi na a napụwo ya unu nọnụ.Nihi na ọ dị mba dị ike, nke a na-apụghịkwa ịgụta ndị ya ọnụ, nke gbagotere wee bata nala m. Ezé ya bụ ezé ọdụm, o nwekwara ọkpụkpụ agba ọdụm.O mewo ka osisi vaịn mụ bụrụ ihe ijuanya, meekwa ka ihe fọdụrụ nosisi fig mụ bụrụ naanị úkwù ya. Ọ tachasịwo ya ma tụfuo ya. Alaka ya na-achazi ọcha.Kwaanụ ákwá arịrị, dị ka nwa agbọghọ na-amaghị nwoke nke kere ákwà iru uju núkwù na-akwara di nke chọrọ ịlụ ya noge ọ bụ nwa agbọghọ ákwá arịrị.A dịghị ewetakwa àjà ọka na àjà ihe ọṅụṅụ nụlọ Jehova; ndị nchụàjà, bụ ndị ozi Jehova, eruwo uju.E bibiwo ihe ndị dị nubi, ala na-eru uju; nihi na e bibiwo ọka, mmanya ọhụrụ atakọwo, mmanụ adịkwaghị agbapụta.Ihere emewo ndị ọrụ ubi; ndị ọrụ ubi vaịn etiwo mkpu ákwá, nihi ọka wit nakwa nihi ọka bali; nihi na ihe ubi alawo niyi.Osisi vaịn akpọwo nkụ, ọbụna osisi fig akpọnwụwo. Osisi pọmigranet nakwa nkwụ nakwa osisi apụl, osisi niile dị nubi, akpọnwụwo; nihi na aṅụrị ejiriwo ihere pụọ nebe ụmụ mmadụ nọ.Keenụ ákwà iru uju núkwù, tiekwanụ aka nobi, unu ndị nchụàjà. Tienụ mkpu ákwá, unu ndị na-eje ozi nebe ịchụàjà. Batanụ, yirinụ ákwà iru uju nọrọ ruo mgbe chi bọrọ, unu ndị na-ejere Chineke m ozi; nihi na a dịghị ewetakwa àjà ọka na àjà ihe ọṅụṅụ nụlọ Chineke unu.Kwuonụ ka e nwee obubu ọnụ dị nsọ. Kpọọnụ òkù ka e nwee nzukọ ukwu. Kpọkọtanụ ndị okenye, ndị niile bi nala a, nụlọ Jehova bụ Chineke unu, tikuonụ Jehova maka enyemaka.Ewoo, ụbọchị ahụ na-abịa! Ụbọchị Jehova dị nso, ọ ga-abịakwa dị ka mbibi nke si naka Onye Pụrụ Ime Ihe Niile!Ọ bụ na anyị ejibeghị anya anyị hụ ka a kwụsịrị iweta ihe oriri; a kwụsị inwe obi ụtọ na ọṅụ nụlọ Chineke anyị?Mkpụrụ fig a mịrị amị nke ha manyere shọvel emebiwo. E mewo ka ụlọ nkwakọba ihe tọgbọrọ nefu. A kwatuwo ọba, nihi na ọka akpọnwụwo.Lee, anụ ụlọ asụwo ude! Lee, ìgwè ehi awagharịwo ná mgbagwoju anya! Nihi na ha enweghị ebe ịta nri. E mewokwa ka ọ bụrụ ìgwè atụrụ ga-eburu ikpe ọmụma.Jehova, ọ bụ gị ka m ga-akpọku; nihi na ọkụ erepịawo ala ịta ahịhịa ndị dị nala ịkpa, ire ọkụ erepịawokwa osisi niile dị nọhịa.Anụ ọhịa na-elekwa anya nebe ị nọ, nihi na ọwa mmiri atawo, ọkụ erepịawokwa ala ịta ahịhịa ndị dị nala ịkpa. 